אקדמיית מסריק

אקדמיית מסריק בשמה הרשמי: האגודה ההונגרית למדע, ספרות ואמנות של צ'כוסלובקיה (בהונגרית: Csehszlovákiai Magyar Tudományos, Irodalmi és Művészeti Társaság; בקיצור CSMTIMT, היה מוסד מדעי ותרבותי בצ'כוסלובקיה בין שתי מלחמות העולם.

רקע 
האקדמיה פעלה בין 1931 לבין 1945, עם המטה שלה בברטיסלאבה. בשנת 1930, הנשיא טומאש מסריק תמך בהקמת חברה הונגרית מדעית ואמנותית בתרומה של מיליון כתרים. האספה הכללית המייסדת שלה נערכה ב-8 בנובמבר 1931. היו לה שלוש מחלקות: מדעית, ספרותית ואמנותית.

רוב חבריה היו שייכים לזרם האמנוטי האקטיביסטי, ולכן החברה נקלעה לאש הצולבת של ויכוחים פוליטיים מלכתחילה. אקדמיית מסריק רצתה למלא את התפקיד של האקדמיה ההונגרית למדעים בסלובקיה, אבל זה לא עמד בציפיות. רוב חברי המחלקה המדעית לא היו בעלי כישורים מדעיים נאותים. ניתן לומר שהפעילות הספרותית והאמנותית הייתה משמעותית יותר: ארגון תערוכות אמנות, תמיכה כספית בסופרים ובאמנים, הוצאת פרסומים.

כתבי העת של המוסד היו:
 המשקיף ההונגרי Magyar Figyelő (1935–1933)
 פורום Forum (1938–1933)

שהוצאו לאור על ידי המחלקה לאמנויות יפות של האקדמיה. לאחר בוררות וינה הראשונה (1938), חלק קטן מחבריה נותר בסלובנסקו (שהיא הונגריה העליונה שהשימוש בשם זה נאסר אחרי הבוררות). ניהול המוסד הועבר לוועדת ניהול, שהאישיות המגדירה בה הייתה נורברט דוקה זויומי. לאחר הכרזת הרפובליקה הסלובקית הפשיסטית (1939) גרורת גרמניה הנאצית, האקדמיה הושמה תחת פיקוח קפדני ונציב ממשלתי מונה להוביל אותה. בתקופה זו האקדמיה לא יכלה עוד לבצע פעילות בפועל. לאחר מלחמת העולם השנייה פיזרה אותה "המועצה הלאומית הסלובקית" ורכושה הוחרם.

מנהיגות 
 גאבור אורבן (נשיא 1931–1936)
 אלמר באלוג (נשיא 1936–1938)
 פרדיננד סרני (מזכיר כללי 1931–1936)
 נורברט זויומי דוקה (מזכיר כללי 1936–1945).

ספרות 
 דיולה פופיי 1973: החברה ההונגרית למדע, ספרות ואמנות של צ'כוסלובקיה.

לקריאה נוספת 
 לקסיקון ההונגרים של (צ'כו)סלובקיה מאז הקמת צ'כוסלובקיה ועד היום

הערות שוליים 

אגודות מדעיות
צ'כוסלובקיה: היסטוריה
סלובקיה: ארגונים